جينا عندهم الساعة 10 بالليل مافى احد اتبرع يشوفلنا طاولة فاضية يجلسنا و اطرينا نمر بين البارتشنات عشان نشوف مكان فاضى  
 وكمان طلعنا عشان ندور احد يحن علينا ويدينا مينيو وكل ما سئلنا موظف قال دورو على وحدة  
 المهم طلبنا علي الساعة 10 واربعين دقيقة 
 وجلسنا نستنى لحد الساعة 11 ونص ما وصلنا شى ....الساعة 12 الا ربع طلع اخويا يسال فجابولنا صحن فتوش وصحن حمص بدون خبز . 
 وقال دقيقة ونجيب الخبز بعد ربع ساعة جا الخبز مع السبرينق رول وبعد نص ساعة وصل الاستيك بارد مع بطاطس كانها من بواقى اليوم اللى فات ساعتها راح اخويا يدور احد عشان يقله بارد الاكل وفين باقى الطلبات جابولنا شورية باردة كمان  
 فى الاخر على الساعة 1 صباحا خرجنا وبس حاسبنا على اللى وصلنا ولما كنا عند المحاسبة كان فى اكتر من زبون يشتكى ن الاكل البارد والطلبات ترجع ع المطبخ من كل مكان :(